Diari Oficial de la Generalitat Valenciana


Sumari del DOGV 3170, del 27-01-1998 (1998/402)

RESOLUCIÓ de 17 de desembre de 1997, de director general d'Interior de la Conselleria de Presidència, per la que s'acorda inscriure en el Registre de Fundacions de la Comunitat Valenciana a la denominada Fundación Valenciana de Agricultura y Medio Ambiente (FUVAMA).
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3170

Data del DOGV
:   27-01-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/402


Data del document
:   17-12-1997

Organisme emissor
:   Conselleria de Presidència

Tipus de document
:   Resolució

RESOLUCIÓ de 17 de desembre de 1997, de director general d'Interior de la Conselleria de Presidència, per la que s'acorda inscriure en el Registre de Fundacions de la Comunitat Valenciana a la denominada Fundación Valenciana de Agricultura y Medio Ambiente (FUVAMA). [1998/402]
  
Vista la sol·licitud de data 14 de novembre de 1997, amb la mateixa data i número 59.480 d'entrada en aquest Registre, efectuada pel Sr. Cristóbal Aguado Laza, com a president de l'Associació Valenciana d'Agricultors, entitat fundadora de la denominada Fundación Valenciana de Agricultura y Medio Ambiente, en la que se sol·licitava la inscripció d'aquesta Fundació en el Registre de Fundacions de la Comunitat Valenciana, en base als següents
  
Fets
  
Primer
  
Que per escriptura de data 17 d'octubre de 1997, i amb número de protocol 4.819, atorgada davant el notari de l'Il·lustre Col·legi de València, Sr. José-Manuel García de la Cuadra, compareix Sr. Cristóbal Aguado Laza, com a president de la Asociación Valenciana de Agricultores, en nom i representació d'aqueixa entitat, i manifesta en aquest acte la voluntat de constituir la Fundació denominada Fundación Valenciana de Agricultura y Mediio Ambiente (FUVAMA).
  
Així mateix, compareixen a l'acte de constitució, als efectes de la seua acceptació del càrrec de patrons de la citada Fundació, les persones següents: Sr. Vicente Hernández Martínez, Sr. José-Vicente Aguado Tronchoni, Sr. Felipe Juan Narbón, Sr. Joaquín Galcerá Esteve, Sr. Basilio Farinós Moreno, Sr. Francisco Jordán Gómez, Sr. Juan Tudela Olcina, Sr. Rafael Boronat Flores, Sr. Joaquín Calatayud Rubio, Sr. Eladio García Ballester i Sr. Ricardo Martínez Valls.
  
Amb sengles diligències de data 28 d'octubre i 3 de novembre de 1997, incorporades a l'escriptura de constitució, es va acreditar la compareixença davant el citat notari, del Sr. Miguel Minguet Alabau i del Sr. Vicente Cuquerella Boluda, i la seua respectiva acceptació del càrrec com a patrons de la "Fundación Valenciana de Agricultura y Medio Ambiente" (Fuvama).
  
Segon
  
Segons l'article 6 dels Estatuts, la Fundació té per objecte la cooperació al desenvolupament tècnic, cultural, econòmic i social del sector agrari, la millora de les condicions de vida en el medi rural, la preservació i conservació del medi ambiente i de l'entorn natural, el progrés econòmic, social i cultural de titulars d'explotacions agràries i dels habitants del medi rural, i preferentment fomentar la promoció dels agricultors i ramaders, i dels seus familiars, en totes les dimensions inherents a la persona humana, tant materials com a intel·lectuals, a fi de potenciar el món rural, així com de contribuir a la formació professional, tècnica, social i cultural dels seus membres.
  
Per a la consecució d'aquests fins, el Patronat podrà realitzar les actuacions descrites en els apartats referenciats en el mateix article 6, amb les lletres que van de la a), a la g), ambdues inclusivament.
  
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.
  
Segons l'article 7 dels estatuts, seran potencials beneficiaris de la Fundació aquells que siguen membres del sector agrícola, ramader i forestal, en l'àmbit de la Comunitat Valenciana.
  
Tercer
  
La dotació de la Fundació, segons consta en l'escriptura de constitució, de data 17 d'octubre de 1997, és de dos milions de pessetes (2.000.000 PTA), aportada íntegrament per la "Asociación Valenciana de Agricultores".
  
La realitat d'aquesta aportació dinerària es va acreditar mitjançant un certificat de l'entitat de crèdit Caja Rural de València, incorporat a l'escriptura de constitució.
  
Quart
  
D'acord amb allò que s'ha previst en l'atorgament III de l'Acta Fundacional i el títol tercer dels estatuts, el Patronat és l'òrgan de govern, representació i administració de la Fundació. Està compost per patrons nats, el número de la qual oscil·la entre dotze i quinze. La Fundadora designarà dos terços del Patronat, que necessàriament inclourà els càrrecs de president, els dos vicepresidents, el tresorer, el secretari i tres vocals. Una vegada acceptat el càrrec, aquests patrons proposen el terç restant, que a la seua vegada és nomenat per la Fundadora. La durada del mandat és de dos anys, podent ser reelegits indefinidament.
  
El Patronat inicial queda compost per les següents persones:
  
President: Sr. Vicente Hernández Martínez.
  
Vicepresident 1r: Sr. José-Vicente Aguado Tronchoni.
  
Vicepresident 2n: Sr. Felipe Juan Narbón.
  
Secretari: Sr. Joaquín Galcerá Esteve.
  
Tresorer: Sr. Basilio Farinós Moreno.
  
Vocals: Sr. Miguel Minguet Alabau, Sr. Francisco Jordán Gómez, Sr. Juan Tudela Olcina, Sr. Rafael Boronat Flores, Sr. Joaquín Calatayud Rubio, Sr. Eladio García Ballester, Sr. Vicente Cuquerella Boluda, i Sr. Ricardo Martínez Valls.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució recull en el títol I, capítol II, Secció II, article 34, el dret de fundació para fins d'interès general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General, estableix que són fundacions les organitzacions constituïdes sense finalitats de lucre que, per voluntat dels seus creadors, tenen afectat de mode durador el seu patrimoni a la realització de fins d'interès general, circumstàncies que concorren en aquest cas.
  
Tercer
  
Examinats els fins de la Fundaci i la dotació, així com les aportacions efectivament realitzades, aquells es consideren d'interès general, i aquestes inicialment suficients per a la inscripció, de conformitat amb allò que estableix l'article 11.b) del Decret 60/1995, de 18 d'abril del Govern Valencià, de creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interès General.
  
Quart
  
La carta fundacional i els estatuts, continguts en l'escriptura pública de 17 d'octubre de 1997, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda, tenint en compte el fi que persegueix segons l'article 6 dels seus Estatuts.
  
Cinqué
  
L'expedient ha estat tramitat per la Direcció General d'Interior de la Conselleria de Presidència, a través del Servei d'Entitats Jurídiques, en virtut de les atribucions que té conferides Pels decrets 4/1997, i 30/1997, de 26 de febrer, sobre assignació de competències a la Presidència i a les conselleries, i d'aprovació del Reglament Orgànic i Funcional de la Conselleria de Presidència, respectivament, tot això, en relació amb el Decret 60/1995, de 18 d'abril, del Govern Valencià, de creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, en què es refereix a l'estructura administrativa a nivell de servei.
  
Vistos, la Constitució, la Llei 30/1994, de 24 de novembre, el Reial Decret 316/1996, de 23 de febrer, pel que s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració pública, per la que s'estableix la data d'inici d'activitats del Registre i Protectorat únics de la Comunitat Valenciana, i altra normativa de pertinent aplicació, resolc:
  
Primer
  
Inscriure com a fundació la denominada Fundación Valenciana de Agricultura y Medio Ambiente (FUVAMA) en el Registre de Fundacions de la Comunitat Valenciana, amb el número 284(V) i classificar-la com benefico-social. El seu domicili radicarà a València, c/ Jesús, 61, entresòl.
  
Segon
  
Aprovar els estatuts quen han de regir la Fundació, elevats a escriptura pública davant el notari de l'il·lustre Col·legi de València, Sr. José-Manuel García de la Cuadra, en data 17 d'octubre de 1997, i amb el número 4.819 de protocol.
  
Tercer
  
Inscriure en el Registre de Fundacions de la Comunitat Valenciana el nomenament del primer Patronat, segons figura en l'antecedent quart de aquesta Resolució.
  
Notifiqueu aquesta Resolució, i advertiu que contra aquesta, que no esgota la via administrativa, podrà presentar recurs ordinari davant aquest mateix òrgan o davant el conseller de Presidència en el termini d'un mes, comptador des de la data de la seua notificació, de conformitat amb allò que s'ha disposat en el Decret 60/95, de 18 d'abril del Govern Valencià de creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.